Source: https://www.op-kzp.sk/obsah-faq/faq-energetika/
Timestamp: 2019-11-12 04:25:18+00:00
Document Index: 466470

Matched Legal Cases: ['čl. 6', '§ 2', '§ 2', 'čl. 3', 'čl. 3', '§ 3', 'čl. 3', '§ 4', '§ 2', '§ 4', '§ 4', '§ 4', '§ 3', '§ 27', '§ 3', '§ 27', '§1', '§1', '§ 3', '§ 3', '§ 3', '§2', '§ 3', '§ 27', '§ 5', '§ 2']

FAQ Energetika - Op-kzp
FAQ k 53. výzve s kódom OPKZP-PO4-SC441-2019-53
Vysporiadanie vlastníckych vzťahov: Výzva ani príručka neriešia pozemok, len budovu – vlastníctvo k pozemkom nie je potrebné riešiť?
ODPOVEĎ: Výzva neustanovuje podmienky vysporiadania vlastníckych vzťahov k pozemkom pod budovou, pre ktorú sa majú realizovať oprávnené aktivity. Z hľadiska charakteru oprávnených aktivít nie sú podmienky vysporiadania vlastníckych vzťahov k pozemkom pre túto výzvu sledované.
V prípade využitia GES je prípustné, aby bol objekt resp. jeho časť prenajatá súkromnému subjektu, ktorému sa upraví výška nájomného – platí to aj pre túto výzvu?
ODPOVEĎ: Výzva neustanovuje žiadne podmienky týkajúce sa nájomných vzťahov k stavbe, ktorá je vo výlučnom vlastníctve, podielovom spoluvlastníctve alebo v správe žiadateľa v zmysle podmienky poskytnutia príspevku č. 21. Na základe uvedeného a pre účely tejto výzvy nie je nájom stavby, pre ktorú sa bude realizovať aktivita, sledovaný.
Ďalej si dovolíme poznamenať, že úprava súkromnoprávnych vzťahov nájmu stavby vrátane výšky odplaty za nájom je plne v dispozičnej právomoci prenajímateľa a nájomcu.
Kombinácia aktivít C1 a C2: V prípade, že žiadateľ plánuje realizovať aktivity C1 a C2, ale po realizácii aktivity C1 sa ukáže, že objekt pre danú aktivitu nie je vhodný? Resp. sa prijímateľ rozhodne, že projekt prostredníctvom GES nezrealizuje?
ODPOVEĎ: Žiadateľ, ktorý zamýšľa realizovať obe podaktivity C1 a C2 vypracuje ŽoNFP pre obe podaktivity. To predovšetkým znamená, že vo formulári ŽoNFP v časti 7. Popis projektu uvedie zámer realizovať obe podaktivity, určí výšku oprávnených výdavkov pre obe podaktivity, určí hodnoty merateľných ukazovateľov pre obe podaktivity atď.
Ak budú splnené podmienky výzvy a súvisiacej dokumentácie poskytovateľ vydá Rozhodnutie o schválení ŽoNFP s výškou oprávnených výdavkov pre realizáciu oboch podaktivít. Realizácia oboch podaktivít sa následne zakotví v Zmluve o poskytnutí NFP, ak príde k jej uzavretiu.
Ak žiadateľ po realizácii podaktivity C1 zistí, že žiadne opatrenie nie je možné realizovať prostredníctvom GES, bude povinný, v zmysle ustanovení zakotvených v čl. 6 Zmena zmluvy, iniciovať zmenu Zmluvy o poskytnutí NFP v rámci ktorej sa odstráni povinnosť realizácie podaktivity C2.
Dovolíme si poznamenať, že podaktivita C2 sa končí buď oznámením o výsledku VO pri zrušení verejného obstarávania na výber poskytovateľa GES alebo uzatvorením Zmluvy o energetickej efektívnosti pre verejný sektor, pričom z hľadiska oprávnenosti výdavkov na realizáciu verejného obstarávania sú oprávnenými iba výdavky na realizáciu jedného verejného obstarávania.
Vo výzve sa uvádza, že v rámci jednej ŽoNFP môže byť spracovaný iba jeden energetický audit – je to aj v prípade kombinácie napr. verejného osvetlenia a verejných budov
ODPOVEĎ: Žiadateľ predkladá iba jeden energetický audit. V rámci energetického auditu sa identifikujú jednotlivé predmety energetického auditu, pre ktoré sa samostatne navrhujú opatrenia energetickej efektívnosti vrátane posúdenia ich realizovateľnosti prostredníctvom GES. Vo Vašom prípade to znamená, že sa napr. samostatne posudzuje verejné osvetlenie a budova.
Dovolíme si poznamenať, tak ako ustanovuje aj výzva, že na vypracovanie správy z energetického auditu v štátnom jazyku sa primerane použije vyhláška Ministerstva hospodárstva SR č. 179/2015 Z. z. o energetickom audite.
Pre opatrenia energetickej efektívnosti vhodné pre GES musí správa z energetického auditu obsahovať podklady, potrebné na vypracovanie posudku minimálne v rozsahu kapitoly 2.2 odseku 1 písm. b) bodu i. až x. dokumentu „Postup pri príprave a realizácii garantovaných energetických služieb vo verejnej správe“, ktorý je zverejnený na webovom sídle Ministerstva hospodárstva SR https://www.mhsr.sk/energetika/garantovana-energeticka-sluzba-pre-verejny-sektor.
Ak nie je žiadne z navrhnutých opatrení realizovateľné prostredníctvom GES, musí byť táto skutočnosť v správe z energetického auditu riadne zdôvodnená.
Koľko ŽoNFP môže vo výzve podať jeden žiadateľ?
ODPOVEĎ: Výzva v časti Formálne náležitosti ustanovuje, že žiadateľ je oprávnený predložiť aj viacero ŽoNFP, za splnenia podmienok ustanovených vo výzve, pričom počet predkladaných ŽoNFP výzva nelimituje.
Stanovenú závislosť ITMS2014+ používa pre účely automatického výpočtu celkovej hodnoty MU za projekt berúc hodnoty z aktivít projektu. To znamená, že ide o spôsob, akým sa vypočíta celková hodnota ukazovateľa projektu z hodnôt ukazovateľa za jednotlivé aktivity projektu.
Žiadateľ vyberie možnosť „SÚČET“ v súlade s inštrukciami uvedenými v Prílohe č. 1 Výzvy Formulár ŽoNFP, časť 10.1. Aktivity projektu a očakávané merateľné ukazovatele – súčet hodnôt projektového MU za jednotlivé aktivity sa rovná celkovej hodnote za projekt.
FAQ k 35. výzve s kódom OPKZP-PO4-SC441-2017-35
1. Naša spoločnosť podniká v oprávnených odvetviach podpory v zmysle Sekcie C Priemyselná výroba SK NACE Rev.2. Podniká však aj v oblasti Sekcie J Informácie a Komunikácia SK NACE Rev.2, ktorá nie je z hľadiska výzvy oprávnená. V rámci výzvy plánujeme predložiť projekt, ktorého výsledky budú využívané nielen v oprávnených odvetviach podpory v zmysle Sekcie C SK NACE Rev.2, ale taktiež aj v neoprávnených odvetviach podpory v zmysle Sekcie J SK NACE Rev.2. Je náš projektový zámer oprávnený v zmysle výzvy a ak áno ako je potrebné postupovať?
ODPOVEĎ: V zmysle podmienky poskytnutia príspevku č. 1 je žiadateľ povinný podnikať v oblastiach Sekcie C Priemyselná výroba SK NACE Rev. 2. V zmysle podmienky poskytnutia príspevku č. 14 sa realizácia opatrení aktivity B musí týkať činností v oprávnených odvetviach podpory definovaných v Sekcii C Priemyselná výroba SK NACE Rev. 2. Plánovaný projekt je teda oprávnený, pokiaľ budú splnené všetky podmienky výzvy a súvisiacich dokumentov.
V zmysle podmienky poskytnutia príspevku č. 16 sú oprávnenými výdavkami iba tie výdavky, ktoré sa vynakladajú na opatrenia týkajúce sa výlučne činností v oprávnených odvetviach podpory podľa Sekcie C Priemyselná výroba SK NACE Rev. 2. Teda, ak bude žiadateľ využívať výsledky projektu aj na činnosti v oblastiach, ktoré nie sú v zmysle výzvy oprávnené, potom je povinný znížiť výšku oprávnených výdavkov. V tomto prípade žiadateľ v Prílohe č. 12 ŽoNFP – Podrobný rozpočet projektu v bunke Vecný popis výdavku definuje nasledujúce parametre:
„Celková využívaná plocha“ v m2, ktorá je využívaná predmetom projektu,
„Plocha využívaná na činnosti v odvetviach Sekcie C Priemyselná výroba SK NACE Rev. 2“ v m2,
„Percento oprávnených výdavkov“ ako percentuálne vyjadrenie oprávnených výdavkov v rozsahu 2 desatinných miest v zmysle nižšie uvedeného vzorca:
Plocha využívaná na činnosti Sekcie C SK NACE
Percento oprávnených výdavkov = —————————————————————- x 100
Celková využívaná plocha
Výsledok výpočtu bude predstavovať percento oprávnených výdavkov. Na jeho základe žiadateľ stanoví výšku oprávnených výdavkov projektu v bunke Oprávnený výdavok [EUR], resp. v bunke Oprávnený výdavok na iné opatrenia prispievajúce k znižovaniu PEZ (Opatrenie B7) v zmysle nižšie uvedeného vzorca:
Percento oprávnených výdavkov
Oprávnený výdavok [EUR] = Cena celkom x ———————————————-
Žiadateľ je povinný popísať vyššie uvedenú situáciu aj v časti 7 Popis projektu formuláru ŽoNFP.
Ilustratívny príklad a spôsob jeho zápisu v Prílohe č. 12 ŽoNFP – Podrobný rozpočet projektu:
Žiadateľ plánuje realizovať opatrenie č. 2 aktivity B prostredníctvom rekonštrukcie kotolne a rozvodov tepla. Žiadateľ nie je platcom DPH, pričom celková cena bola stanovená v súlade s pravidlami stanovenia výšky výdavkov na 70 000 EUR s DPH. Teplo získané realizáciou projektu bude dodávané do priemyselnej budovy s podlahovou plochou 500 m2 a do administratívnej budovy s rozlohou 200 m2. Priemyselná budova sa využíva na činnosti v oprávnených odvetviach podpory v celom rozsahu, pričom administratívna budova sa využíva na činnosti v oprávnených odvetviach podpory v rozsahu 100 m2.
Žiadateľ uvedené skutočnosti popíše v Prílohe č. 12 ŽoNFP Podrobný rozpočet projektu v bunke Vecný opis výdavku nasledovne:
„Celková využívaná plocha: 700 m2“,
Plocha využívaná na činnosti Sekcie C SK NACE: 600 m2,
Percento oprávnených výdavkov = 85,71.“
Následne žiadateľ vypočíta výšku oprávneného výdavku: 70 000 x (85,71/100) = 59 997 EUR. Tento výsledok žiadateľ uvedie v bunke Oprávnený výdavok [EUR].
2. Naša spoločnosť je výlučným vlastníkom stavebného objektu, ktorý v prevažujúcej časti využíva na podnikanie v oprávnených odvetviach podpory v zmysle Sekcie C Priemyselná výroba SK NACE Rev.2. Minoritnú časť zmieneného stavebného objektu prenajíma tretej osobe. Na základe navrhovaných opatrení vyplývajúcich z energetického auditu zamýšľa naša spoločnosť zatepliť zmienený stavebný objekt prostredníctvom realizácie opatrenia č. 1 aktivity B. Je takýto zámer projektu oprávnený?
ODPOVEĎ: V prípade zateplenia stavebného objektu prostredníctvom realizácie opatrenia č. 1 aktivity B nie je prenájom stavebného objektu alebo jeho časti prípustný.
3. Naša spoločnosť má výrobnú halu v prenájme a chce realizovať viaceré opatrenia aktivity B navrhnuté v energetickom audite. Je uvedený zámer projektu oprávnený?
ODPOVEĎ: Ak realizáciou projektu dôjde k zhodnoteniu stavby vo vlastníctve tretej osoby, potom uvedený projekt nie je oprávnený. Uvedené vyplýva z podmienky poskytnutia príspevku č. 22, ktorá okrem iného ustanovuje, že dlhodobý majetok, ktorý bude zrekonštruovaný, zhodnotený alebo inak spolufinancovaný z NFP poskytnutého v rámci tejto výzvy musí byť vo výlučnom vlastníctve žiadateľa alebo bezpodielovom spoluvlastníctve alebo v kombinácii týchto vzťahov. Upozorňujeme na skutočnosť, že uvedená podmienka musí byť splnená počas doby realizácie hlavnej aktivity projektu a počas celého obdobia udržateľnosti projektu.
To znamená, že odpoveď na otázku závisí od typu a charakteru realizovaného opatrenia. Ak by spoločnosť zamýšľala realizáciu opatrenia č. 1 aktivity B, konkrétne zateplenie budovy (tvorí neoddeliteľnú časť stavby), potom je uvedený projekt neoprávnený v zmysle podmienok výzvy. Ak by spoločnosť plánovala realizáciu opatrenia č. 7 aktivity B prostredníctvom montáže slnečných kolektorov, ktoré budú demontovateľné bez nadmerného zásahu do stavby (nebudú neoddeliteľnou súčasťou stavby), potom je možné uvedený projekt považovať za oprávnený, keďže nedochádza k zhodnoteniu dlhodobého majetku vo vlastníctve tretej osoby.
4. Je v rámci výzvy prípustné realizovať iba aktivitu B. Implementácia opatrení z energetických auditov?
ODPOVEĎ: V zmysle výzvy je nutné realizovať obe aktivity, keďže podmienka poskytnutia príspevku č. 14 ustanovuje, že oprávneným projektom je iba projekt v ktorom žiadateľ bude realizovať obe oprávnené aktivity, t. j. po realizácii hlavnej aktivity A. Zabezpečenie energetických auditov v MSP musí prísť k realizácii hlavnej aktivity B. Implementácia opatrení z energetických auditov. Realizáciu iba jednej aktivity teda nemožno považovať za splnenie podmienky poskytnutia príspevku č. 14.
5. V zmysle navrhovaného opatrenia vyplývajúceho z energetického auditu plánuje naša spoločnosť realizovať opatrenie č. 1 aktivity B. V katastri nehnuteľností je naša stavba zapísaná pod druhom stavby 22 Polyfunkčná budova. Je takáto budova oprávnená v zmysle výzvy?
ODPOVEĎ: Druh stavby 22 Polyfunkčná budova nie je oprávneným stavebným objektom pre realizáciu opatrenia č. 1 aktivity B. Totiž podmienka poskytnutia príspevku č. 14 v rámci opatrenia č. 1 aktivity B ustanovuje, že realizácia projektu sa týka výlučne stavebných objektov, ktoré sú skutočne využívané a zároveň zapísané v katastri nehnuteľnosti ako nasledovné druhy stavieb:
6. Je v zmysle výzvy nutné vypracovať energetický audit celého podniku aj keď je predmetom projektu iba zateplenie jednej budovy?
ODPOVEĎ: V zmysle výzvy má byť energetický audit vykonaný podľa § 2 ods. 2 písm. a) Vyhlášky MH SR č. 179/2015 Z. z. o energetickom audite, ktorá ustanovuje: „Identifikácia predmetu energetického auditu pozostáva z identifikácie objektov a činností, v ktorých sa používa energia, najmä budov, priemyselných prevádzok, obchodných prevádzok a zariadení na poskytovanie súkromných služieb alebo verejných služieb, ktorých celková spotreba energie predstavuje najmenej 90 % celkovej spotreby energie objednávateľa energetického auditu.“ Upozorňujeme na skutočnosť, že v prípade, ak energetický audit nebude vypracovaný v súlade s § 2 ods. 2 písm. a) Vyhlášky MH SR č. 179/2015 Z. z. o energetickom audite, nebude realizácia hlavnej aktivity A. Zabezpečenie energetických auditov v MSP považovaná za uskutočnenú v zmysle podmienok výzvy a následne bude celý predložený projekt považovaný za neoprávnený.
7. V roku 2015 nadobudla účinnosť Zmluva o poskytnutí NFP, ktorou naša spoločnosť čerpala pomoc de minimis v maximálnej dovolenej výške. Projekt sme začali realizovať v roku 2015 a realizáciu sme ukončili v roku 2016. Nenávratný finančný príspevok bol vyplatený v splátkach v rokoch 2015, 2016 a 2017. Má naša spoločnosť nárok zapojiť sa do tejto výzvy?
ODPOVEĎ: Pomoc v rámci tejto výzvy je poskytovaná na základe Nariadenia Komisie (EÚ) č. 1407/2013 z 18. decembra 2013 o uplatňovaní článkov 107 a 108 Zmluvy o fungovaní Európskej únie na pomoc de minimis. Uvedené nariadenie v čl. 3 ustanovuje: „Celková výška pomoci de minimis, ktorú členský štát poskytol jedinému podniku, nepresiahne 200 000 EUR v priebehu obdobia troch fiškálnych rokov.“ „Celková výška pomoci de minimis, ktorú členský štát poskytol jedinému podniku vykonávajúcemu cestnú nákladnú dopravu v prenájme alebo za úhradu, nepresiahne 100 000 EUR v priebehu obdobia troch fiškálnych rokov…“.
V zmysle čl. 3 ods. 5 zmieneného nariadenia sa obdobie troch fiškálnych rokov určí podľa fiškálnych rokov, ktoré daný podnik používa v príslušnom členskom štáte. Za fiškálny rok sa považuje účtovné obdobie, ktoré v zmysle § 3 zákona č. 431/2002 Z. z. o účtovníctve v znení neskorších predpisov môže byť kalendárnym alebo hospodárskym rokom.
Ďalej Nariadenie Komisie (EÚ) č. 1407/2013 v čl. 3 ods. 4 ustanovuje: „Pomoc de minimis sa považuje za poskytnutú v okamihu, keď podnik nadobudne na základe platného vnútroštátneho právneho režimu právny nárok na poskytnutie pomoci, a to bez ohľadu na dátum vyplatenia pomoci de minimis podniku.“ To znamená, že právny nárok na poskytnutie pomoci vzniká nadobudnutím účinnosti Zmluvy o NFP, pričom je irelevantné kedy v rámci ustanoveného účtovného obdobia vznikol právny nárok na poskytnutie pomoci.
Ak predpokladáme, že účtovné obdobie Vašej spoločnosti je zhodné s kalendárnym rokom, potom je prípustné aby ďalšia Zmluva o poskytnutí NFP, na základe ktorej bude Vaša spoločnosť čerpať pomoc de minimis, nadobudla účinnosť kedykoľvek v priebehu kalendárneho roku 2018.
8. Je akceptovateľná realizácia iba jedného podopatrenia opatrenia č. 1 aktivity B, napríklad iba rekonštrukcia a modernizácia systémov osvetlenia v budove?
Podmienka poskytnutia príspevku č. 14 v rámci Opatrenia č. 1 Rekonštrukcia a modernizácia stavebných objektov v oblasti priemyslu a služieb na to nadväzujúcich za účelom zníženia ich energetickej náročnosti ustanovuje, okrem iného, zameranie podpory na realizáciu „optimálnej kombinácie nasledovných opatrení vyplývajúcich z energetického auditu:
rekonštrukcia a modernizácia systémov osvetlenia v budove.“
Formulácia „optimálnej kombinácie nasledovných opatrení vyplývajúcich z energetického auditu“ vyjadruje najvyšší stupeň nákladovej efektívnosti navrhnutého riešenia vyplývajúceho z energetického auditu, pričom žiadateľ v ŽoNFP vyberá jednotlivé podopatrenia, ktoré sú stanovené výzvou v rámci opatrenia č. 1, a to bez ohľadu na iné typy opatrení, ktoré mohol energetický audítor navrhnúť v rámci energetického auditu pri rekonštrukcii a modernizácii stavebných objektov.
Existujú situácie, kedy kombinácia viacerých podopatrení v rámci opatrenia č. 1 nie je možná alebo nie je nákladovo efektívna (napr. v energetickom audite je navrhnuté iba jediné nákladovo efektívne podopatrenie alebo žiadateľ na základe vlastného rozhodnutia, po posúdení nákladovej efektívnosti plánuje realizovať iba jedno z výzvou stanovených podopatrení). V týchto prípadoch je projekt realizujúci jedno podopatrenie opatrenia č. 1 akceptovateľný z dôvodu zachovania optimálnosti riešenia. Za optimálnu kombináciu nie je možné považovať napr. zamýšľanú rekonštrukciu osvetlenia v budove v kombinácii so zvýšením hrúbky zateplenia už raz zateplenej budovy, ktoré by bolo plánované iba z dôvodu potreby kombinácie podopatrení.
9. Musí byť pri realizácii opatrenia č. 1 v administratívnej budove dodržaná požadovaná úroveň energetickej hospodárnosti výstavby stanovená výzvou, t. j. musí byť obnovená budova aspoň nízkoenergetická (stavebné povolenia vydané do 31.12.2015), resp. ultranízkoenergetická (stavebné povolenia vydané po 31.12.2015)?
Výzva v rámci podmienky poskytnutia príspevku č. 14 ustanovuje, že „opatrenia na úsporu energie v administratívnej budove budú navrhnuté v súlade s požiadavkami na energetickú hospodárnosť budov podľa všeobecne záväzných právnych predpisov“. Ďalej poznámka pod čiarou ustanovuje, že „obnovená budova musí byť nízkoenergetická, ultranízkoenergetická alebo s takmer nulovou potrebou energie“ a odkazuje na zákon č. 555/2005 Z. z. o energetickej hospodárnosti budov v znení neskorších predpisov ďalej len „zákon“) a Vyhlášku MDVaRR SR č. 364/2012 Z. z. ktorou sa vykonáva zákon č. 555/2005 Z. z. o energetickej hospodárnosti budov (ďalej len „vyhláška“).
Zákon v § 4 ods. 1 ustanovuje, že „ak je to technicky, funkčne a ekonomicky uskutočniteľné, minimálne požiadavky na energetickú hospodárnosť nových budov musí spĺňať aj existujúca budova po uskutočnení jej významnej obnovy“. Zákon ďalej v § 2 ods. 7 zákona ustanovuje: „Významnou obnovou budovy sú stavebné úpravy existujúcej budovy, ktorými sa vykonáva zásah do jej obalovej konštrukcie v rozsahu viac ako 25 % jej plochy, najmä zateplením obvodového plášťa a strešného plášťa a výmenou pôvodných otvorových výplní.“ Keďže v zmysle výzvy musí byť návrh opatrení v administratívnej budove v súlade s požiadavkami právnych predpisov v oblasti energetickej hospodárnosti budov, rozumie sa obnovenou budovou v zmysle poznámky pod čiarou č. 21 významne obnovená budova.
Výzva však neustanovuje výnimky z minimálnych požiadaviek na energetickú hospodárnosť pri významnej obnove budov, t. j. pri významnej obnove budovy je potrebné dodržať požadovanú úroveň výstavby (nízkoenergetickú pri stavebných povoleniach vydaných do 31.decembra 2015, resp. ultranízkoenergetickú pri stavebných povoleniach vydaných po 31. decembri 2015).
Z uvedeného vyplýva, že projekt v rámci ktorého administratívna budova je iba obnovená (t. j. nie je významne obnovená) možno považovať za oprávnený. Rovnako je oprávnený projekt významnej obnovy budovy, ktorá bude spĺňať požadovanú úroveň výstavby (nízkoenergetickú alebo ultranízkoenergetickú). V prípade významne obnovených budov, ktoré nespĺňajú požadovanú úroveň výstavby (nízkoenergetickú alebo ultranízkoenergetickú) nie je splnená podmienka poskytnutia príspevku č. 14 výzvy.
Pre úplnosť uvádzame, že podľa § 4 ods. 5 vyhlášky je minimálna požiadavka na energetickú hospodárnosť budov v zmysle § 4 ods. 1 zákona určená hornou hranicou energetickej triedy B pre globálny ukazovateľ. Podľa § 4 ods. 14 vyhlášky horná hranica energetickej triedy B pre globálny ukazovateľ určuje nízkoenergetickú úroveň výstavby.
10. Ako stanoviť hodnoty merateľných ukazovateľov „P0618 Predpokladaná úspora PEZ v podniku podľa energetického auditu“ a „P0657 Úspora PEZ v podniku“?
Pre potreby špecifického cieľa 4.2.1 Zníženie energetickej náročnosti a zvýšenie využívania OZE (obnoviteľné zdroje energie) v podnikoch OP KŽP (Operačný program Kvalita životného prostredia) ako aj pre účely energetickej štatistiky odporúčame žiadateľom pri stanovovaní ukazovateľa „P0618 Predpokladaná úspora PEZ (primárne energetické zdroje) v podniku podľa energetického auditu“ a „P0657 Úspora PEZ v podniku“ postupovať nasledovne:
Pre výpočet merateľného ukazovateľa P0618 – Predpokladaná úspora PEZ v podniku podľa energetického auditu sa postupuje nasledovne:
Na základe plánovanej realizácie opatrenia z energetického auditu sa na úrovni konečnej energetickej spotreby (ďalej len „KES“) t. j. na „vstupe do podniku“ určí spotreba energie pred a po realizácii opatrenia energetickej efektívnosti a to v členení podľa jednotlivých foriem využiteľnej energie (elektrina, zemný plyn, teplo – CZT). Pri určení KES sa vychádza z ukazovateľa
„P0630 – Spotreba energie v podniku pred realizáciou opatrení energetickej efektívnosti“, t. j. z priemernej spotreby za minimálne posledné 3 kalendárne roky (tento údaj by mal byť uvedený v energetickom audite, v časti „Základné údaje o energetických vstupoch a výstupoch“). „P0630 – Spotreba energie v podniku pred realizáciou opatrení energetickej efektívnosti“ sa vypočíta ako súčet foriem energie spotrebovanej v podniku pred realizáciou opatrení energetickej efektívnosti, pričom sa použije spotreba energie za kalendárny rok, nameraná fakturačnými alebo prevádzkovými meradlami a to v členení podľa jednotlivých foriem využiteľnej energie (elektrina, zemný plyn, teplo – CZT). Spotreba energie za kalendárny rok je spravidla priemerná spotreba energie za minimálne posledné 3 kalendárne roky (tento údaj by mal byť uvedený v energetickom audite, v časti „Základné údaje o energetických vstupoch a výstupoch“). V prípade, ak sa opatrenie energetickej efektívnosti týka len niektorých foriem energie, použijú sa bilančné údaje o spotrebe energie len tých konkrétnych foriem energie, ktorých spotreba po realizácii opatrenia sa zmení.
„P0629 – Spotreba energie v podniku po realizácii opatrení energetickej efektívnosti“, t. j. zo súčtu všetkých foriem energie spotrebovanej v podniku po realizácií opatrení energetickej efektívnosti. Ide o hodnotu, ktorú energetický audítor predbežne určí na základe predpokladanej úspory energie, a ktorá sa po realizácii opatrenia bude preukazovať fakturačným alebo prevádzkovým meraním a to v členení podľa jednotlivých foriem využiteľnej energie (elektrina, zemný plyn, teplo – CZT). V prípade, ak sa opatrenie energetickej efektívnosti týka len niektorých foriem energie, použijú sa bilančné údaje o spotrebe energie len tých konkrétnych foriem energie, ktorých spotreba po realizácii opatrenia sa zmení.
Vypočítaná hodnota úspory ΔKES sa vydelí účinnosťou jednotlivých častí reťazca „premeny a distribúcie“ konkrétnej formy energie. Napríklad pri výrobe elektriny je to účinnosť prenosu, účinnosť distribúcie a účinnosť premeny energie. V prípade spotreby viacerých foriem energie sa čiastkové úspory KES vydelené účinnosťou jednotlivých častí reťazca „premeny a distribúcie“ konkrétnej formy energie spočítajú.
Výsledok predstavuje hodnotu merateľného ukazovateľa P0618 – Predpokladaná úspora PEZ v podniku podľa energetického auditu.
Pri určení ukazovateľa P0657 sa postupuje podobne. Na základe projektovej dokumentácie k predloženému projektu sa určí hodnota merateľného ukazovateľa P0657 – Úspora PEZ v podniku. Pre úsporu každého energetického média sa samostatne prepočíta úspora PEZ. Následne sa tieto čiastkové PEZ spočítajú a výsledkom bude hodnota merateľného ukazovateľa P0657 – Úspora PEZ v podniku. Hodnota merateľného ukazovateľa P0657 môže, ale nemusí byť rovnaká ako hodnota merateľného ukazovateľa P0618. Výsledok zisťovania energetických bilancií na úrovni energetického auditu najmä pri určení spotreby energie po realizácii opatrenia energetickej efektívnosti vychádza zo stupňa identifikácie podrobností pri výkone energetického auditu. Audítor síce navrhuje opatrenie energetickej efektívnosti pre konkrétny prípad, ale nejde do podrobností, ktoré rieši následne až projektant. Na základe podrobných informácií, potrebných na vyhotovenie projektovej dokumentácie, môže projektant ovplyvniť úsporu energie, predpokladanú audítorom, ovplyvniť pozitívnym ale aj negatívnym spôsobom.
Vyššie uvedený postup je v súlade s vykonávacím rozhodnutím Komisie č. 2013/242/EÚ, ktorým sa stanovuje vzor národných akčných plánov energetickej efektívnosti podľa smernice 2012/27/EÚ o energetickej efektívnosti (22. mája 2013). Uvedená smernica požaduje rozšírenie pokrytia akčných plánov okrem strany spotreby aj o stranu premeny, prenosu a distribúcie energie. Nakoľko indikatívny cieľ úspor energie je vyjadrený tak vo forme ukazovateľa P0618 – predpokladaná úspora PEZ v podniku podľa energetického auditu, ako aj ukazovateľa P0657 – úspora PEZ v podniku, pre potreby OP KŽP, účely energetickej štatistiky, ako aj vyhodnocovania opatrení energetickej efektívnosti na oboch úrovniach spotreby energie podľa nasledujúceho vzorca:
transformácia – vstup zahŕňa množstvo palív transformovaných na iné palivá alebo spotrebovaných na výrobu elektriny a časť palív spotrebovaných na výrobu tepla,
transformácia – výstup zahŕňa výťažky energetických procesov, tzn. množstvo vyrobených palív a energie, získaných zušľachťovaním iných palív a energií. Jednotlivé zložky výstupu zodpovedajú položkám transformácie – vstupu,
straty pri prenose a v rozvodoch vyjadrujú rozdiel medzi vstupom palív a energie do diaľkových dopravných systémov (ropovodov, plynovodov a verejných rozvodov elektriny a tepla) a výstupom z nich (nie sú tu zahrnuté straty vo vnútropodnikových rozvodoch, ktoré sú súčasťou spotreby).
Merateľný ukazovateľ štatisticky hodnotí vývoj úspory PEZ v podniku palív a energie v členení na tuhé, kvapalné a plynné palivá, obnoviteľné zdroje energie, elektrinu a teplo.
Pre potreby ŠC 4.2.1 Zníženie energetickej náročnosti a zvýšenie využívania OZE v podnikoch OP KŽP, ako aj pre účely energetickej štatistiky a vyhodnocovania opatrení energetickej efektívnosti, boli nižšie uvedené koeficienty stanovené na základe štatistického zisťovania vychádzajúc z Monitorovacieho systému energetickej efektívnosti a na základe odborných odhadov:
priemerná hodnota účinnosti distribúcie je 0,93 za prevádzkovateľa distribučnej sústavy elektriny (Stredoslovenská energetika – Distribúcia, a.s.; Východoslovenská distribučná, a.s. ; Západoslovenská distribučná, a.s.),
priemerná hodnota účinnosti prenosu je 0,99 za Slovenskú elektrizačnú prenosovú sústavu a.s.,
účinnosť premeny (transformácie) elektrickej energie predstavuje hodnotu 0,4;
Príklad výpočtu pre elektrinu:
CZT (teplo):
účinnosť distribúcie sekundárnych rozvodov tepla 0,94,
účinnosť distribúcie primárnych rozvodov tepla s teplonosným médiom teplá voda 0,925,
účinnosť distribúcie primárnych rozvodov tepla s teplonosným médiom horúca voda 0,9,
účinnosť odovzdávacích staníc tepla je 0,985,
účinnosť premeny energie 0,88;
Príklad výpočtu pre teplo:
účinnosť distribúcie: 0,99
účinnosť prepravy plynu: 0,985.
Biomasa, uhlie, veterná, vodná a slnečná energia a iné OZE, pri ktorých nedochádza ku spaľovaniu:
straty PEZ sa nezohľadňujú teda PEZ = KES.
Vzhľadom na skutočnosť, že predmetný údaj je stanovovaný výhradne pre potreby OP KŽP a na účely energetickej štatistiky, konečná energetická spotreba (KES) predstavuje fakturačné údaje za kalendárny rok (porovnateľné fakturačné obdobie) pre jednotlivé formy využiteľnej energie (elektrina, zemný plyn, teplo atď.) na určených meradlách vstupe do podniku.
FAQ k 19. výzve s kódom OPKZP-PO4-SC431-2017-19
Vo výzve sa uvádza, že oprávnené sú budovy, ktoré sú zatriedené ako administratívne budovy. Môže sa za administratívnu budovu považovať aj budova mestského kultúrneho strediska, v ktorom sa okrem administratívnych priestorov strediska nachádzajú aj miestnosti určené na prednášky, jazykové kurzy, mestská knižnica, tanečná sála, estrádna sála a kinosála? Môžeme sa v prípade takejto budovy zapojiť do výzvy s kódom OPKZP-PO4-SC431-2017-19?
Výzva s kódom OPKZP-PO4-SC431-2017-19 sa týka verejných budov, ktoré spadajú do kategórie uvedenej v § 3 ods. 5 písm. c) a d) zákona č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov (ďalej len „zákon č. 555/2005 Z. z.) t. j. administratívne budovy a budovy škôl a školských zariadení s výnimkou budov základných škôl v súlade § 27 ods. 2 písm. b.) zákona č. 245/2008 Z. z. o výchove a vzdelávaní (školský zákon), ktoré sú v zriaďovateľskej pôsobnosti obcí.
Obec chce rekonštruovať obecný úrad, avšak časť budovy prenajíma pošte. Je takýto projekt oprávnený?
Výzva s kódom OPKZP-PO4-SC431-2017-19 je zameraná na podporu aktivít vo verejných budovách, ktorých využitie nepredstavuje hospodársku činnosť. Ak by vo verejnej budove dochádzalo k zmiešanému využitiu na hospodárske aj nehospodárske činnosti, nesmie podiel kapacity verejnej budovy vyčlenenej na hospodárske využitie presiahnuť 20 % z celkovej kapacity verejnej budovy (t. j. z celkovej podlahovej plochy priestorov verejnej budovy, v ktorých sa realizujú činnosti nehospodárskeho a hospodárskeho charakteru). Údaje o ploche priestorov využívaných na hospodársku činnosť sa budú posudzovať za obdobie posledných 12 kalendárnych mesiacov predchádzajúcich dňu predloženia žiadosti o NFP. Splnenie podmienky sa preukazuje Prílohou č. 2 ŽoNFP – Súhrnné čestné vyhlásenie žiadateľa a Prílohou č. 14 ŽoNFP – technické a environmentálne ukazovatele.
Zároveň v prípade ak, sa v určitej časti verejnej budovy počas roka nevykonáva len hospodárska činnosť, resp. daná podlahová plocha nie je celoročne rezervovaná výlučne na hospodársku činnosť (teda je sčasti využiteľná aj na iné účely), zohľadní sa pri výpočte kapacity využívanej na účely hospodárskej činnosti okrem príslušnej plochy aj časový faktor. Žiadateľ teda vypočíta (a v ŽoNFP – časť „spôsob realizácie projektu“ uvedie výpočet) pomernú časť využitia priestorov na hospodársku činnosť z hľadiska využitia rozsahu podlahovej plochy i príslušnej časti ročného využitia verejnej budovy na hospodársku činnosť v pomere k celkovej ročnej kapacite (využiteľnosti) verejnej budovy.
Obec časť budovy svojho obecného úradu prenajíma pošte a časť ponúka podnikateľom tri krát do týždňa (od 10:00 – 14:00) na predaj tovarov občanom, keďže v obci nie je zriadená stála predajňa. Celková podlahová plocha budovy obecného úrady predstavuje 400 m2, pošta využíva 35 m2 a na podnikateľské účely je ponúkaný priestor s výmerou 40 m2, ktorý je inak príležitostne využívaný pre občanov na kultúrno-spoločenské účely. Úradné hodiny obecného úradu sú denne od 7:00 – 16:00. Prevádzkový čas pošty je totožný s úradnými hodinami obecného úradu
Celková využiteľná podlahová plocha budovy (400 m2), 9 hodín denne x 5 dní x 53 týždňov= 2 385 hod.
Celková kapacita budovy využívaná na hospodársku činnosť:
Pošta (35 m2), 9 hodín denne x 5 dní x 53 týždňov = 2385 hod.
Predaj tovarov (40 m2), 4 hodiny denne x 3 dni x 53 týždňov = 636 hod.
Spolu využitie na hospodárske účely: (35 m2 x 2385 hod.) + (40 m2 x 636 hod.)
Pomer využitia plochy na hospodárske účely: Využitie budovy na hospodárske účely : Celková kapacita využitia budovy
(35 m2 x 2385 hod.) + (40 m2 x 636 hod.) x 100
400 m2 x 2385 hod.
= (83 475 + 25 440) : 954 000 x 100
= 0,1142 x 100
= 11,42 %
Plocha využitia budovy na hospodárske účely neprekračuje 20% celkovej kapacity verejnej budovy a predmetná podmienka výzvy je splnená.
Tiež upozorňujeme na skutočnosť, že ak je predmetom realizácie projektu viacero budov, je potrebné aby boli podmienky poskytnutia príspevku uvedené vo výzve splnené vo vzťahu ku každej budove, napr. splnenie podmienky minimálnej úspory na vykurovanie, posúdenie kritéria percentuálneho podielu podlahovej plochy na hospodárske využitie, vyplnenie prílohy č. 14 ŽoNFP a iné.
Obec má vydané právoplatné stavebné povolenie v r. 2016, pričom celkový globálny ukazovateľ primárnej energie po zateplení budovy dosiahne hodnotu A1. Chcem sa opýtať, či aj v tomto prípade platí podmienka definovaná vo výzve, že obnovená budova musí spĺňať hornú hranicu, minimálne energetickej triedy B, pre všetky miesta spotreby energie nachádzajúce sa v budove (vykurovanie, príprava teplej vody, vetranie a chladenie, osvetlenie) bez ohľadu na požiadavky vyplývajúce z platnej legislatívy.
Bezpodmienečne záväzné je splnenie podmienok v zmysle OP KŽP a to, okrem zlepšenia energetickej hospodárnosti budov, aj zníženie výpočtovej potreby energie (energetická hospodárnosť budovy) nad rámce platných minimálnych požiadaviek t. j. ak stavebné povolenie bolo podané v roku 2016 musí budova spĺňať globálny ukazovateľ minimálne energetickej triedy A1 a súčasne musí byť splnená podmienka výzvy, že jednotlivé miesta spotreby budú minimálne v energetickej triede B.
Vzhľadom na vyššie uvedené, rozhodujúci nie je termín vydaného stavebného povolenia ale termín jeho podania, nakoľko stavebník v čase podania stavebného povolenia preukazuje splnenie tejto podmienky tzv. projektovým energetickým hodnotením budovy (súčasť prílohy č.10 ŽoNFP).
V Systéme ITMS2014+ pri merateľných ukazovateľoch je potrebné zadať typ závislosti ukazovateľa – súčet, priemer, či max. hodnota. Máme v žiadosti 3 samostatné budovy.
V prípade jednotlivých merateľných ukazovateľov odporúčame uvádzať ako typ závislosti ukazovateľa – súčet.
6. Je možné sa uchádzať o nenávratný finančný príspevok v rámci 19. výzvy zameranej na zníženie energetickej náročnosti verejných budov s budovou, ktorej časť slúži na administratívne účely (obecný úrad) a časť ako nájomné byty, pričom plocha nájomných bytov nepresahuje 20 % celkovej podlahovej plochy budovy?
Výzva s kódom OPKZP-PO4-SC431-2017-19 sa týka verejných budov, ktoré spadajú do kategórie uvedenej v § 3 ods. 5 písm. c) a d) zákona č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov (ďalej aj „zákon č. 555/2005 Z. z.) t. j. administratívne budovy a budovy škôl a školských zariadení s výnimkou budov základných škôl v súlade § 27 ods. 2 písm. b.) zákona č. 245/2008 Z. z. o výchove a vzdelávaní (školský zákon), ktoré sú v zriaďovateľskej pôsobnosti obcí.
Vzhľadom na vyššie uvedené, odborne spôsobilá osoba (napr. projektant) posúdi východiskový stav a zatriedi budovu do predmetnej kategórie podľa §1 ods. (8) vyhlášky MDVRR SR č. 364/2012 Z. z., ktorou sa vykonáva zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov (ďalej aj vyhláška).
Vo Vami uvádzanom prípade, ak je celková podlahová plocha časti budovy užívaná na iný účel (v tomto prípade slúžiaca ako nájomné byty) menšia ako 10 % celkovej podlahovej plochy budovy, odborne spôsobila osoba v súlade s §1 ods. (8) vyhlášky, t.j. zatriedi budovu do kategórie podľa § 3 ods. 5 zákona podľa prevládajúceho účelu užívania, ktorý v tomto prípade znamená kategóriu: administratívna budova. V prípade, ak celková podlahová plocha nájomných bytov je väčšia ako 10 %, nie je možné takúto budovu zatriediť podľa § 3 ods. 5 do kategórie budov – administratívna budova, ale budova bude zatriedená do kategórie budov – ostatné nevýrobné budovy spotrebujúce energiu (§ 3 ods. 5 písm. i), pričom takáto budova nespĺňa podmienku oprávnenosti aktivít (neoprávnená kategória budov) a je v zmysle 19. výzvy neoprávnená.
Výnimkou by mohol byť prípad, ak by sa jednalo o splnenie podmienky samostatnej časti budovy, ktorá je bližšie definovaná v §2 ods. 3 zákona č. 555/2005 Z. z. Avšak v takomto prípade by nebola predmetom ŽoNFP celá budova, ale iba jej samostatná časť (v tomto prípade obecný úrad).
Zároveň dávame do pozornosti, že plocha prenajímanej časti budovy (slúžiaca na hospodársky účel) nesmie presiahnuť 20 % celkovej podlahovej plochy budovy v súlade s podmienkou č. 17 výzvy.
Akým spôsobom má byť stanovený merateľný ukazovateľ „P0701 Zníženie ročnej spotreby primárnej energie vo verejných budovách“?
Pre potreby ŠC 4.3.1 Zníženie spotreby energie pri prevádzke verejných budov OP KŽP ako aj pre účely energetickej štatistiky odporúčame žiadateľom pri stanovovaní ukazovateľa „P0701 Zníženie ročnej spotreby primárnej energie vo verejných budovách“ postupovať nasledovne:
V prvom kroku energetický audítor odhadne pomer energetických vstupov (elektrina, zemný plyn, teplo) plánovaného zníženia KES – ukazovateľ „P0687 Zníženie konečnej spotreby energie vo verejných budovách“. Pri jeho určení vychádza z ukazovateľa „P0628 Spotreba energie v budove pred realizáciou opatrení energetickej efektívnosti“, t. j. z priemernej spotreby za posledné 3 kalendárne roky (tento údaj by mal byť uvedený v energetickom audite, v časti 4. „Základné údaje o energetických vstupoch a výstupoch“ (pozri Odporúčania na spracovanie energetického auditu verejnej budovy).
V druhom kroku ukazovateľ „P0687 Zníženie konečnej spotreby energie vo verejných budovách“ odporúčame pomerovo prepočítať, resp. stanoviť pre každý energetický vstup podľa nižšie uvedených účinností (premeny energie – transformácie, účinnosti distribúcie energie – straty pri prenose a rozvodoch) a následne takto stanovené údaje (za každý energetický vstup) spočítať a z nich stanoviť výslednú hodnotu merateľného ukazovateľa „P0701 Zníženie ročnej spotreby primárnej energie vo verejných budovách“.
Vyššie uvedený postup je v súlade s vykonávacím rozhodnutím Komisie č. 2013/242/EÚ, ktorým sa stanovuje vzor národných akčných plánov energetickej efektívnosti podľa smernice 2012/27/EÚ o energetickej efektívnosti (22. mája 2013). Uvedená smernica požaduje rozšírenie pokrytia akčných plánov okrem strany spotreby aj o stranu premeny, prenosu a distribúcie energie. Nakoľko indikatívny cieľ úspor energie je vyjadrený tak vo forme konečnej energetickej spotreby (KES), ako aj primárnej energetickej spotreby (PES), pre potreby OP KŽP, účely energetickej štatistiky, ako aj vyhodnocovania opatrení energetickej efektívnosti na oboch úrovniach spotreby energie podľa nasledujúceho vzorca:
Straty pri prenose a v rozvodoch vyjadrujú rozdiel medzi vstupom palív a energie do diaľkových dopravných systémov (ropovodov, plynovodov a verejných rozvodov elektriny a tepla) a výstupom z nich (nie sú tu zahrnuté straty vo vnútropodnikových rozvodoch, ktoré sú súčasťou spotreby.
Merateľný ukazovateľ štatisticky hodnotí vývoj primárnej energetickej spotreby (PES) palív a energie v členení na tuhé, kvapalné a plynné palivá, obnoviteľné zdroje energie, elektrinu a teplo.
Pre potreby ŠC 4.3.1 Zníženie spotreby energie pri prevádzke verejných budov OP KŽP, ako aj pre účely energetickej štatistiky a vyhodnocovania opatrení energetickej efektívnosti, boli nižšie uvedené koeficienty stanovené na základe štatistického zisťovania vychádzajúc z Monitorovacieho systému energetickej efektívnosti a na základe odborných odhadov:
Elektrina: priemerná hodnota účinnosti distribúcie je 0,93 za prevádzkovateľa distribučnej sústavy elektriny (Stredoslovenská energetika – Distribúcia, a.s.; Východoslovenská distribučná, a.s. ; Západoslovenská distribučná, a.s.):
Priemerná hodnota účinnosti prenosu je 0,99 za Slovenskú elektrizačnú prenosovú sústavu a.s.
Účinnosť premeny (transformácie) elektrickej energie predstavuje hodnotu 0,4.
CZT (teplo): Účinnosť distribúcie – rozvodov:
Účinnosť distribúcie sekundárnych rozvodov tepla 0,94.
Účinnosť distribúcie primárnych rozvodov tepla s teplonosným médiom teplá voda 0,925.
Účinnosť distribúcie primárnych rozvodov tepla s teplonosným médiom horúca voda 0,9.
Účinnosť odovzdávacích staníc tepla je 0,985.
Účinnosť premeny energie 0,88.
Zemný plyn: Účinnosť distribúcie 0,99.
Vzhľadom na skutočnosť, že predmetný údaj je stanovovaný výhradne pre potreby OP KŽP a na účely energetickej štatistiky, konečná energetická spotreba (KES) predstavuje fakturačné údaje za kalendárny rok (porovnateľné fakturačné obdobie) pre jednotlivé formy využiteľnej energie (elektrina, zemný plyn , teplo atď.) na určených meradlách spravidla na vstupe do budovy.
8. Vo výzve na predkladanie žiadostí o poskytnutie NFP je na str. 9, uvedené, že oprávnené sú aj „budovy škôl a školských zariadení v súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov s výnimkou budov základných škôl, ktoré sú v zriaďovateľskej pôsobnosti obcí“. Sú opravené projekty, ktoré predpokladajú obnovu budov základných škôl, ktoré sú v zriaďovateľskej pôsobností cirkvi?
Výzva s kódom OPKZP-PO4-SC431-2017-19 je zameraná na zníženie energetickej náročnosti verejných budov, ktoré spadajú do kategórie uvedenej v § 3 ods. 5 písm. c) a d) zákona č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov (ďalej len „zákon č. 555/2005 Z. z.) t. j. administratívne budovy a budovy škôl a školských zariadení s výnimkou budov základných škôl v súlade § 27 ods. 2 písm. b.) zákona č. 245/2008 Z. z. o výchove a vzdelávaní (školský zákon), ktoré sú v zriaďovateľskej pôsobnosti obce. V prípade, ak je výlučný vlastník nehnuteľnosti (budovy) obec ako subjekt územnej samosprávy a predmetom Žiadosti o NFP bude budova školy v zriaďovateľskej pôsobnosti zriaďovateľa – cirkvi je možné konštatovať, že v rámci výzvy OPKZP-PO4-SC431-2017-19 by mohla byť splnená podmienka, že sa nejedná o základnú školu v zriaďovateľskej pôsobnosti obce.
Zároveň je však nevyhnutné uviesť, že v zmysle podmienky oprávnenosti realizácie aktivít sa realizácia projektu môže týkať iba takých verejných budov, ktoré bude v zmysle plánovanej reformy verejnej správy na národnej, resp. lokálnej úrovni preukázateľne dlhodobo využívať verejný sektor a realizáciou projektu nedôjde k zmene charakteru využitia budovy. Vzhľadom k skutočnosti, že cirkevná základná škola ani jej zriaďovateľ nie je registrovaný v registri subjektov verejnej správy, predmetnú podmienku nemožno považovať za splnenú
FAQ k 20. výzve s kódom OPKZP-PO4-SC451-2017-20
Účinný systém CZT. Do akej miery je splnenie tejto povinnosti záväzné pre schválenie ŽoNFP.
Je to základná podmienka, pričom projekt:
– musí byť realizovaný v rámci existujúcich systémov centralizovaného zásobovania teplom a súčasne
– existujúce systémy CZT musia spĺňať definíciu energeticky účinného systému CZT, alebo na základe pomoci z poskytnutého NFP budú po realizácii projektov túto definíciu spĺňať a súčasne
– pri ktorých bude energetickým auditom identifikované, že realizáciou projektu dôjde k zníženiu primárnej energetickej spotreby pri pokrývaní dopytu po využiteľnom teple
Môže byť oprávneným žiadateľom napr. mesto , ktoré samotné nemá oprávnenie „na výrobu a rozvod tepla alebo na rozvod tepla“, ale má na túto činnosť zriadenú mestskú spoločnosť aj s príslušným oprávnením ?V rámci výzvy OPKZP-PO4-SC451-2017-20 sú oprávnenými žiadateľmi fyzické alebo právnické osoby, ktoré podnikajú v tepelnej energetike na základe a v súlade s povolením podľa § 5 ods. 1 zákona č. 657/2004 Z. z. o tepelnej energetike v znení neskorších predpisov (oprávnením na podnikanie na výrobu a rozvod tepla alebo na rozvod tepla podľa § 2 písm. g) zákona o tepelnej energetike) vydaným najneskôr k 1. januáru 2015 na dobu neurčitú. To znamená, že mesto, ktoré nemá toto oprávnenie, nemôže byť žiadateľom. Žiadateľom bude v tomto prípade mestská spoločnosť , ktorá disponuje príslušným povolením.
Ak žiadateľom bude mestská spoločnosť, ktorá má príslušné oprávnenie, majetok, ktorý bude predmetom projektu má v nájme (vlastníkom rozvodov je Mesto) a tento majetok sa projektom zhodnotí – zhodnotený majetok musí prejsť do vlastníctva prijímateľa pomoci t.j. mestskej spoločnosti ?
Áno, majetok, ktorý sa zhodnotí, prechádza do vlastníctva prijímateľa pomoci.
Finančná analýza – vzorový príklad
Finančná analýza – CZT – vzorový príklad
Textová časť finančnej analýzy – CZT – vzorový príklad
FAQ k 6. výzve s kódom OPKZP-PO4-SC431-2015-6
Vydaním Usmernenia č. 1 k 6. výzve s kódom OPKZP-PO4-SC431-2015-6 došlo k zmene uplatniteľnosti Metodiky na vypracovanie finančnej analýzy projektu. Odo dňa účinnosti tohto usmernenia sa na posúdenie splnenia podmienky oprávnenosti výdavkov pre projekty generujúce príjem aplikuje Metodika na vypracovanie finančnej analýzy projektu, verzia 1.3. Na základe uvedeného a pre uľahčenie orientácie žiadateľov vydáva poskytovateľ vzorový príklad pre spracovanie finančnej analýzy.
Textová časť finančnej analýzy – vzorový príklad
Finančná analýza – tabuľková časť – vzorový príklad
Hodnotiace kritériá, ich kategorizácia do 4 oblastí, ako aj spôsob ich aplikácie sú uvedené v dokumente „KRITÉRIÁ PRE VÝBER PROJEKTOV Operačného programu Kvalita životného prostredia“, ktorý je zverejnený na webovom sídle OP KŽP: http://www.op-kzp.sk/wp-content/uploads/2015/05/Kriteria-na-vyber-projektov-OP-KZP1.pdf.
13. Je potrebné predložiť energetické hodnotenie ako súčasť projektovej dokumentácie, resp. čo všetko musí obsahovať energetické hodnotenie?
V zmysle príručky pre žiadateľa o nenávratný finančný príspevok v rámci 6. výzvy na predkladanie žiadostí o NFP s kódom OPKZP-PO4-SC431-2015-6, súčasťou projektovej dokumentácie musí byť, na účely vyhodnotenia hodnotiacich kritérií, aj energetické hodnotenie.
V nadväznosti na vyššie uvedené tiež odporúčame, aby bolo projektové hodnotenie energetickej hospodárnosti budovy, resp. energetické hodnotenie, spracované pre všetky miesta spotreby energie v budove. V rámci energetického hodnotenia je zároveň potrebné uviesť zatriedenie budovy do energetickej triedy podľa celkovej potreby energie a podľa globálneho ukazovateľa energie – primárna energia, v zmysle zákona č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov.
V rámci špecifického cieľa 4.3.1 Zníženie spotreby energie pri prevádzke verejných budov OP KŽP bude finančná pomoc smerovaná na zníženie energetickej náročnosti verejných budov vo vlastníctve/ správe subjektov ústrednej správy, subjektov územnej samosprávy a verejnoprávnych ustanovizní. Tzn. že, ak budova športovej haly spĺňa podmienku verejnej budovy vo vlastníctve/ správe obce, ako subjektu územnej samosprávy, nie je z podpory vylúčená za predpokladu splnenia všetkých podmienok stanovených vo výzve.
Vypracovanie účelových energetických auditov je predmetom podpory v rámci aktivity C Rozvoj energetických služieb na regionálnej a miestnej úrovni, investičnej priority 4, prioritnej osi 4 OP KŽP, kde sú oprávnenými prijímateľmi aj subjekty územnej samosprávy. Z uvedeného vyplýva, že oprávnené budú len projekty vypracovania energetických auditov s cieľom návrhu opatrení energetickej efektívnosti splácaných z úspor nákladov na energiu (tzv. energetické služby). Intenzita pomoci pre túto aktivitu zatiaľ nebola stanovená.